Campanya de vacunació de la grip 2022/2023
18 de octubre de 2022

El Centre de Salut de l'Eliana ha arrancat aquesta setmana la campanya de vacunació contra la covid i la grip 2022/2023. A Espanya, la grip afecta cada any al voltant de 500.000 persones, amb una mortalitat entre 3.000 – 4.000 dels casos, dels quals el 80% són majors de 60 anys. El 20% restant són menors de 60 anys amb factors de risc: hipertensos, diabètics, amb problemes respiratoris i immunodeprimits, entre altres. És, a més, una malaltia infecciosa de vies respiratòries causada per un virus i té una elevada capacitat de contagi d'una persona a una altra i més enguany amb els casos de COVID que poden agreujar la coexistència dels dos virus.

Així, des del 17 d'octubre al 4 novembre es vacunarà conjuntament la Dosi Addicional de Covid i Grip a majors de 80 anys i en el mateix acte vacunal també s'inclourà a menors de 65 anys que estiguen en els Grups de Risc. Per a vacunar-se, hauran de sol·licitar cita presencialment en el Centre de Salut (c/ Rosers, 23) o a través del telèfon 96 271 84 40.  A partir del 14 de novembre també es podrà sol·licitar cita a través de l'APP GVA +Salut.

Una vegada finalitzada la vacunació de majors de 80 anys, a partir del 7 de novembre, es vacunarà a menors de 79 anys a 65 anys. La resta de persones que no pertanguen a cap dels grups esmentats anteriorment, haurà d'esperar a vacunar-se a partir de l'1 de desembre, sol·licitant també per a això cita prèvia.